Northrop F-5

Northrop F-5A Freedom Fighter adalah sebuah pesawat pejuang kos rendah yang sesuai digunakan oleh pasukan tentera udara kecil-kecilan untuk cuba untuk mengendalikan pesawat pejuang supersonik. Pesawat ini mula dibina oleh syarikat Northrop dalam tahun 1962. Latar Belakang Pesawat ini ada mulanya dibuat sebagai sebuah pesawat kos rendah yang memerlukan senggaraan yang mudah untuk dikendalikan. Ia dibuat untuk pengendalian oleh pasukan tentera yang tidak mempunyai pengalaman mengendalikan jet pejuang supersonik. Tetapi Tentera Udara Amerika Syarikat enggan membeli pesawat ini kerana terlalu ringan untuk kegunaannya, tetapi berminat dengan versi pesawat latihan (kemudiannya menjadi T-38 Talon untuk kegunaan sebagai pesawat latihan penerbangan supersonik. Apabila Presiden John F. Kennedy mengambil tampuk pemerintahan, Pentadbirannya dengan agresif mahu memerangi pengaruh Soviet Union, khususnya di negara-negara membangun. Perhatian mereka beralih kepada reka bentuk N-156F buatan Northrop, dan menjadi pesawat F-5A Freedom Fighter. Pesanan pertama diterima dalam tahun 1964 untuk pembekalan kepada Tentera Udara Diraja Norway. Akhirnya 636 buah pesawat F-5A dibina sehingga pengeluaran berakhir dalam tahun 1972. Perang Vietnam Tentera Udara Amerika Syarikat membuat penilaian pesawat F-5A di bawah program the Skoshi Tiger dalam tahun 1965. 12 buat pesawat dihantar untuk penilaian oleh Kumpulan Pejuang Taktikal ke 4503 (4503 TFW) dan diberikan penamaan F-5C. kumpulan ini mengadakan 3,500 penerbangan dari Bien Hoa di Vietnam Selatan dengan mengalami dua pesawat musnah. Tetapi Tentera Udara Amerika Syarikat mendapati pesawat F-5 tidak sesuai untuk kegunaan mereka. Pesawat-pesawat itu dipindahkan kepada Tentera Udara Vietnam Selatan. Vietnam Selatan mahukan pesawat F-4 Phantom, tetapi tidak diendahkan oleh Amerika Syarikat. Sebaliknya, mereka berpendapat pesawat F-5 setanding dengan pesawat supersonik yang digunakan oleh Vietnam Utara. Pesawat F-5 Vietnam Selatan menjalankan misi serangan darat untuk membantu pasukan tentera darat. Perkhidmatan pesawat F-5 freedom Fighter dalam perkhidmatan Vietnam Selatan mendukacitakan kerana mempunyai ketepatan mengebom yang kurang baik. Selepas pengunduran Amerika Syarikat dari Vietnam Selatan dalam tahun 1973 melihat peningkatan bantuan tentera kepada Vietnam. Sejumlah 126 buah pesawat F-5A dihantar ke Vietnam, kebanyakannya menggunakan pesawat yang dahulunya digunakan oleh Taiwan, Korea Selatan dan Iran yang bertukar menggunakan pesawat F-5E Tiger II yang lebih berkeupayaan. Menjelang tahun 1974, Vietnam mengendalikan 4 skuadron pesawat F-5A dan 3 skuadron F-5E. 36 buah pesawat F-5A yang lain diletakkan sebagai simpanan. Semasa serangan Vietnam Utara dalam tahun 1975, juru terbang Vietnam Selatan dapat melarikan 4 pesawat F-5A dan 22 pesawat F-5E mereka ke Thailand, dan kemudiannya dipulangkan kepada Amerika Syarikat. 87 buah pesawat F-5A dan F-5B ditawan oleh Vietnam dan digunakan oleh Tentera Udara Vietnam. Selepas kejatuhan Vietnam Selatan, pesawat-pesawat F-5 yang ditawan digunakan oleh Vietnam dalam peperangan di Kemboja, khususnya untuk mengebom kedudukan Khmer Rouge. Kerana kesukaran mendapatkan alat ganti, pesawat-pesawat F-5A dihentikan penggunaannya. Kelainan Versi satu tempat duduk N-156F Prototaip satu tempat duduk. Hanya 3 buah pesawat telah dibina. YF-5A 3 buah prototaip ini telah diserahkan kepada Tentera Udara Amerika Syarikat dengan pengenalan YF-5A. F-5A Versi pesawat pejuang satu tempat duduk. F-5A (G) Versi pesawat pejuang F-5A satu tempat duduk untuk Tentera Udara Diraja Norway. XF-5A Pengenalan ini diberi kepada sebuah pesawat yang digunakan untuk ujian statik. F-5C Skoshi Tiger 12 buah pesawat F-5A Freedom Fighters, diuji oleh Tentera Udara Amerika Syarikat selama 4 1/2 bulan di Vietnam. F-5E Tiger II Pesawat pejuang satu tempat duduk. F-5E Tiger III Versi tingkat upaya pesawat F-5E yang digunakan oleh Tentera Udara Chile. F-5F Tiger II Versi satu tempat duduk untuk Tentera Udara Tunisia F-5G Pengenalan sementara yang diberikan untuk F-20A Tigershark. F-5N Pesawat F-5E bekas Tentera Udara Switzerland telah digunakan oleh Tentera Laut Amerika Syarikat sebagai pesawat "penceroboh", bertujuan untuk mengantikan pesawat F-5E Tentera Laut A.S. dan Kor Marin Tentera Laut A.S yang sudah lama berperanan sebagai pesawat lawan, pesawat ini dijangka akan digunakan sehingga tahun 2015. F-5S Pesawat F-5E yang ditingakat upaya untuk Angkatan Udara Republik Singapura. Berupaya untuk melancarkan peluru berpandu AIM-120 AMRAAM. F-5T Tigris Pesawat F-5E yang ditingakat upaya untuk Tentera Udara Diraja Thailand oleh Israel. F-5EM Pesawat F-5E yang ditingakat upaya untuk Tentera Udara Brazil. Versi pesawat pengawasan RF-5A Versi pesawat pengawasan F-5A satu tempat duduk. RF-5A (G) Versi pesawat pengawasan F-5A satu tempat duduk untuk Tentera Udara Diraja Norway. RF-5E Tigereye Versi pesawat pengawasan F-5E satu tempat duduk. Pesawat RF-5E Tigereye telah dieksport ke Arab Saudi, Iran dan Malaysia. RF-5E Tigergazer Versi pesawat pengawasan F-5E satu tempat duduk yang ditingkat upaya. Pesawat Tigergazer sekarang masih berkhidmat dengan Taiwan. RF-5S Tigereye Versi pesawat pengawasan F-5S satu tempat duduk untuk Angkatan Udara Republik Singapura. Versi 2 tempat duduk F-5-21 Pengenal diberi sementara kepada pesawat YF-5B. YF-5B Sebuah pesawat F-5B telah dilengkapi dengan enjin 5,000 lb kuasa tujahan (2,268 kg) General Electric J85-GE-21, dan digunakan sebagai prototaip untuk pesawat F-5E Tiger II. F-5B Versi pesawat latihan 2 tempat duduk. F-5B(G) Versi pesawat latihan F-5B 2 tempat duduk untuk Tentera Udara Diraja Norway. F-5D Versi latihan yang tidak pernah dibina. F-5F Tiger II Versi pesawat latihan 2 tempat duduk. F-5F Tiger III Versi tingkat upaya pesawat F-5F yang digunakan oleh Tentera Udara Chile. F-5T Versi tingkat upaya pesawat F-5F yang digunakan oleh Tentera Udara Republik Singapura. F-5FM Versi tingkat upaya pesawat F-5F untuk Tentera Udara Brazil. Pengguna Austria Dipinjam daripada Switzerland Bahrain Botswana Brazil Tentera Udara Brazil Kanada Tentera Udara Diraja Kanada Chile Tentera Udara Chile Ethiopia Yunani Honduras Indonesia Tentera Udara Indonesia : Kesemua 16 buah pesawat F-5E telah dihentikan perkhidmatannya pada hujung tahun 2005 tetapi masih disimpan untuk kegunaan masa depan. Iran Tentera Udara Republik Islam Iran : 60 atau 75 F-5D/E masih beroperasi; daripada sejumlah 140 buah pesawat awal Jordan Kenya Libya Malaysia Tentera Udara Diraja Malaysia (Telah bersara) Mexico Mengoperasi 6 buah F-5E dan 2 buah F-5F Maghribi Belanda Tentera Udara Diraja Belanda Norway Tentera Udara Diraja Norway Pakistan Dipinjam sementara daripada negara lain semasa perang menentang India. Filipina Kebanyakan pesawat F-5 dibersarakan pada hujung tahun 2006, kecuali pesawat F-5B untuk tingkat upaya. Taiwan Pertama kali menerima pesawat F-5A/B pada 1965. Dari tahun 1973 hingga 1986, Taiwan telah mengeluarkan 308 buah pesawat F-5E/F dibawah lesen. Kumpulan berikutnya mempunyai gaya F-20 dengan muncung yang rata dan LERX yang dibesarkan. Korea Selatan Tentera Udara Republik Korea Arab Saudi Tentera Udara Diraja Arab Saudi Singapura Angkatan Udara Republik Singapura Sepanyol Tentera Udara Sepanyol South Vietnam Tentera Udara Vietnam Selatan Vietnam Tentera Udara Rakyat Vietnam (beberapa buah telah ditawan daripada bekas Tentera Udara Vietnam Selatan) Switzerland Thailand Tentera Udara Diraja Thailand : Perkhidmatan F-5A/B/E akan dihentikan pada 2011 dan akan digantikan dengan JAS 39 Gripen. Pesawat F-5T Tigris masih akan digunakan. Tunisia Turki Tentera Udara Turki Amerika Syarikat Tentera Udara Amerika Syarikat, Kor Marin Amerika Syarikat, Tentera Laut Amerika Syarikat Venezuela Yemen Lihat juga Pembangunan berkaitan T-38 Talon Canadair CF-5 F-20 Tigershark Grumman X-29 YF-17 Cobra SSBD Demonstrator HESA Saeqeh Pesawat setanding Aeritalia G.91 Dassault Étendard Mikoyan MiG-21 Senarai berkaitan Senarai pesawat tentera Amerika Syarikat Senarai pesawat pejuang Rujukan Pautan Luar F-5 Freedom Fighter Northrop F-5 Freedom Fighter/Tiger II Diarkibkan 2007-05-28 di Wayback Machine